**Ministru kabineta rīkojuma projekta „****Grozījumi darbības programmas „Infrastruktūra un pakalpojumi” papildinājumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka attiecīgā Eiropas Savienības fondu atbildīgā iestāde izstrādā un iesniedz apstiprināšanai Ministru kabinetā darbības programmas papildinājuma grozījumus. |
| 2. | Pašreizējā situācija un problēmas | Darbības programmas „Infrastruktūra un pakalpojumi” papildinājumā ir noteikts, ka 3.5.1.pasākuma „Vides aizsardzības infrastruktūra” 3.5.1.2.3.apakšaktivitātes „Dalītās atkritumu apsaimniekošanas sistēmu attīstība” (turpmāk – 3.5.1.2.3.apakšaktivitāte) ietvaros pieejamais Kohēzijas fonda (turpmāk – KF) finansējums ir 41 105 447 *euro,* kā arī 3.5.2.pasākuma „Enerģētika” 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” (turpmāk – 3.5.2.1.1.apakšaktivitāte) ietvaros pieejamais KF finansējums ir 84 029 689 *euro*.3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” (turpmāk – 3.5.2.1.1.apakšaktivitāte) ieviešanu regulē Ministru kabineta 2009.gada 17.februāra noteikumi Nr.162 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases pirmo kārtu” (turpmāk – MK noteikumi Nr.162) un Ministru kabineta 2010.gada 31.augusta noteikumi Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām”” (turpmāk – MK noteikumi Nr.824).MK noteikumos Nr.162 ir noteikts, ka 3.5.2.1.1.apakšaktivitātes projektu iesniegumu atlases pirmajā kārtā pieejamais KF finansējums ir 8 955 796 *euro* (6 294 169 lati). 3.5.2.1.1.apakšaktivitātes projektu iesniegumu atlases pirmajā kārtā ir noslēgti 11 līgumi par projektu īstenošanu par KF finansējumu 6 2941 68,74, tas ir, par visu MK noteikumos Nr.162 noteikto KF finansējumu.Savukārt MK noteikumos Nr.824 ir noteikts, ka 3.5.2.1.1.apakšaktivitātes projektu iesniegumu atlases otrās un turpmāko kārtu ietvaros pieejamais KF finansējums ir 75 073 893 *euro* (52 762 232 lati). Līdz 22.11.2013. otrajā un turpmākajās kārtās rezervētais KF finansējums (noslēgtie līgumi otrajā līdz ceturtajā kārtā un apstiprinātie projekti piektajā kārtā) ir 52 689 092,29 lati, līdz ar to KF finansējuma atlikums ir 73 139,71 lati. Informējam, ka 31.10.2013. noslēdzās projektu vērtēšana un tika pieņemti lēmumi par projektu iesniegumu apstiprināšanu un noraidīšanu piektajā kārtā, kā rezultātā vienam projektam, kurš atbilst projektu iesniegumu vērtēšanas kritērijiem, ir nepietiekams finansējums 294 610,96 lati.Koalīcijas partneru darba grupas par Eiropas Savienības struktūrfondu un Kohēzijas fonda jautājumiem sēdē 01.11.2013. tika panākta vienošanās piešķirt papildus finansējumu projektiem, kas 3.5.2.1.1.apakšaktivitātes projektu iesniegumu atlases piektajā kārtā tika noraidīti nepietiekama finansējuma dēļ, pārdalot finansējumu no Vides aizsardzības un reģionālās attīstības ministrijas (turpmāk – VARAM) pārziņā esošajiem brīvajiem KF finansējuma līdzekļiem. VARAM ir informējusi Ekonomikas ministriju, ka 3.5.1.2.3.apakšaktivitātes projektu iesniegumu atlases septītās kārtas ietvaros ir izveidojies KF finansējuma atlikums un ir iespējama KF finansējuma novirzīšana no 3.5.1.2.3.apakšaktivitātes uz 3.5.2.1.1.apakšaktivitāti 294 611,22 latu apmērā.Līdz ar to jāveic grozījumi darbības programmas „Infrastruktūra un pakalpojumi” papildinājumā, veicot KF finansējuma pārdali no 3.5.1.2.3.apakšaktivitātes uz 3.5.2.1.1.apakšaktivitāti par 419 194 *euro* (294 611,22 lati). Tādējādi tiks nodrošināta augstāk minētā projekta īstenošana, kuram ir nepietiekams finansējums 3.5.2.1.1.apakšaktivitātes piektajā kārtā, kā arī sekmēta KF finansējuma apguve. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts paredz KF finansējuma pārdali no 3.5.1.2.3.apakšaktivitātes uz 3.5.2.1.1.apakšaktivitāti par 419 194 *euro* (294 611,22 lati). |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Siltumenerģijas lietotāji, pašvaldības, komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, ka 3.5.2.1.1.apakšaktivitātes ietvaros pieejamais KF finansējums ir 84 448 883 *euro*, kā arī 3.5.1.2.3.apakšaktivitātes ietvaros pieejamais finansējums ir 40 686 253 *euro*. Tiesību akta projektā paredzētie grozījumi veicinās ES fondu finansējuma apguvi, kā arī neradīs papildus slogu valsts budžetam. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumu projekts „Grozījums Ministru kabineta 2010.gada 31.augusta noteikumos Nr.824 „Noteikumi par darbības programmas „Infrastruktūra un pakalpojumi” papildinājuma 3.5.2.1.1.apakšaktivitātes „Pasākumi centralizētās siltumapgādes sistēmu efektivitātes paaugstināšanai” projektu iesniegumu atlases otro kārtu un turpmākajām kārtām””, Ministru kabineta noteikumu projekts „Grozījumi Ministru kabineta 2009.gada 15.decembra noteikumos Nr.1487 „Noteikumi par darbības programmas „Infrastruktūra un pakalpojumi” papildinājuma 3.5.1.2.3.apakšaktivitāti „Dalītas atkritumu apsaimniekošanas sistēmas attīstība””. |
| 2. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Latvijas Investīciju un attīstības aģentūra (turpmāk – LIAA). |
| 2. | Projekta izpildes ietekme uz pārvaldes funkcijām | Ministru kabineta rīkojuma projekta izpilde tiks nodrošināta LIAA esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta rīkojuma projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta rīkojuma projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta rīkojuma projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III, V un VI sadaļa – projekts šīs jomas neskar.

Ekonomikas ministrs D.Pavļuts

Vīza: valsts sekretārs J.Pūce

27.11.2013 10:40

876

L.Mičule

67013093, Liga.Micule@em.gov.lv